Shtëpia e Bardhë mohon njoftimet për shkarkimin e këshilltarit McMaster
Zëdhënësja e Shtëpisë së Bardhë tha se njoftimet e gazetës Washington Post për zëvendësimin e zotit McMaster nuk janë të vërteta
Shtëpia e Bardhë mohoi një njoftim të gazetës , ku thuhej se Presidenti Trump ka vendosur ta zëvendësojë këshilltarin e tij të sigurisë kombëtare, gjeneralin H.R. McMaster. Të enjten vonë, zëdhënësja e Shtëpisë së Bardhë, Sarah Huckabee Sanders, shkroi në Twitter se njoftimet për largimin e zotit McMaster nuk janë të vërteta. Gazeta tha se heqja e Gjeneralit McMaster është pjesë e një ndryshimi të madh në nivelet më të larta të administratës, dhe kjo ka shkaktuar frikë se nga Shtëpia e Bardhë mund të ketë largime të tjera. Zëdhënësja e Shtëpisë së Bardhë, Sanders, tha se Presidenti Trump dhe Gjenerali McMaster kanë një marrëdhënie të mirë pune dhe se në Këshillin e Sigurisë Kombëtare nuk ka ndryshime. Megjithatë, më herët të enjten zonja Sanders tha se ndryshime mund të ndodhin në çdo moment: tha zëdhënësja. Njoftimi për largimin e mundshëm të Këshilltarit të Sigurisë Kombëtare, pason shkarkimin e papritur të Sekretarit të Shtetit Rex Tillerson disa ditë më parë. Të enjten, duke folur me gazetarët, presidenti Trump la të kuptohej se priten ndryshime të tjera: Nëse Presidenti Trump vendos ta shkarkojë, gjenerali McMaster do të bëhej Këshilltari i dytë i Sigurisë Kombëtare i larguar që kur zoti Trump mori detyrën më 20 janar të vitit të kaluar. I pari, Michael Flynn, u shkarkua disa javë pas marrjes së detyrës në vitin 2017, pasi kishte gënjyer zyrtarët e Shtëpisë së Bardhë rreth kontakteve të tij me rusët.